techiaith/cofnodycynulliad_en-cy huggingface dataset:
English: Thank you for that answer, First Minister, but - . Many people know Port Talbot is associated with famous actors such as Richard Burton - and there are many others that I probably should name, but I haven't got enough time for them all - but most people know it for its steelworks. Our local economy over the centuries has been driven by industry, is still being driven by industry, particularly with Tata, and the supply chain is dominant in that sector. Now, industry is at the heart of Port Talbot, so much so that even the land at Baglan industrial park has a covenant on it to say that it should be used only for industrial purposes - quite well, as it fits in with the enterprise zone in Port Talbot that's just been identified by the Welsh Government. The skills base within Port Talbot is actually based upon industry, manufacturing and construction. Now, with all that strength evident in the town, how does the building of a new prison drive the economy forward? And, consequently, will the Welsh Government refrain from changing the covenant on this land that actually recognises industry as the local economic driver, and not the building of a prison?
Welsh: Diolch i chi am yr ateb yna, Prif Weinidog, ond - . Mae llawer o bobl yn gwybod bod Port Talbot yn gysylltiedig ag actorion enwog fel Richard Burton - a cheir llawer o bobl eraill y mae'n debyg y dylwn eu henwi, ond nid oes digon o amser iddyn nhw i gyd - ond mae'r rhan fwyaf o bobl yn ei adnabod am ei waith dur. Mae ein heconomi leol dros y canrifoedd wedi cael ei gyrru gan ddiwydiant, yn dal i gael ei gyrru gan ddiwydiant, yn enwedig gyda Tata, ac mae'r gadwyn gyflenwi yn flaenllaw yn y sector hwnnw. Nawr, mae'r diwydiant wrth wraidd Port Talbot, cymaint felly fel bod gan hyd yn oed y tir ym mharc diwydiannol Baglan gyfamod arno i ddweud y dylid ei ddefnyddio at ddibenion diwydiannol yn unig - yn eithaf da, gan ei fod yn cyd-fynd â'r ardal fenter ym Mhort Talbot sydd newydd gael ei nodi gan Lywodraeth Cymru. Mae'r sylfaen sgiliau ym Mhort Talbot yn seiliedig ar ddiwydiant, gweithgynhyrchu ac adeiladu. Nawr, gyda'r holl gryfder hwnnw'n amlwg yn y dref, sut mae adeiladu carchar newydd yn sbarduno'r economi yn ei blaen? Ac, o ganlyniad, a wnaiff Llywodraeth Cymru ymatal rhag newid y cyfamod ar y tir hwn sy'n cydnabod diwydiant fel yr hyn sy'n sbarduno'r economi leol, ac nid adeiladu carchar?
English: It's not clear, if there's a covenant on the land, who would lift it, or whether the Ministry of Justice would have to go to court to lift it. It's not clear without looking at the documentation. Port Talbot is hugely important in terms of manufacturing; we know that. A year and a half ago, he will know, things were bleak as far as the steelworks were concerned. The great fear that I had at the time - I would drive past it and I'd think, 'Will we see the heavy end here for much longer?' It's still there. There are plans for it to prosper in the future. Why? Because of the work and the money we put in as a Government. The reality is that we put money on the table, we worked hard with Tata, we convinced them about Port Talbot's future, and the workforce responded. Because the workforce made sure that the losses that were being incurred at the plant were turned around very, very quickly into a situation, now, where the plant is profitable. That's a tribute to the work that the workforce actually put in - not easy, and sacrifices, we know, such as the pension fund, had to be made. But, working with the workforce and working with Tata, we know that, with the joint venture that was announced, the promise that we've been given is that there's no effect on Welsh jobs, no effect on Welsh sites. We've come a long way in a year and a half, and that's the Welsh Government working hard for the people of Aberavon.
Welsh: Nid yw'n eglur, os oes cyfamod ar y tir, pwy fyddai'n ei ddileu, neu a fyddai'n rhaid i'r Weinyddiaeth Gyfiawnder fynd i'r llys i'w ddileu. Nid yw'n eglur heb edrych ar y dogfennau. Mae Port Talbot yn hynod bwysig o ran gweithgynhyrchu; rydym ni'n gwybod hynny. Flwyddyn a hanner yn ôl, bydd yn gwybod, roedd pethau'n llwm cyn belled ag yr oedd y gwaith dur yn y cwestiwn. Yr ofn mawr yr oedd gennyf i ar y pryd - byddwn yn gyrru heibio iddo ac yn meddwl, 'A fyddwn ni'n gweld y pen trwm yma am lawer yn hwy?' Mae'n dal yno. Mae cynlluniau ar y gweill iddo ffynnu yn y dyfodol. Pam? Oherwydd y gwaith a'r arian a gyfrannwyd gennym ni fel Llywodraeth. Y gwir amdani yw ein bod ni wedi rhoi arian ar y bwrdd, gwnaethom weithio'n galed gyda Tata, fe'u hargyhoeddwyd gennym am ddyfodol Port Talbot, ac ymatebodd y gweithlu. Oherwydd i'r gweithlu wneud yn siŵr bod y colledion a oedd yn digwydd yn y gwaith yn cael eu troi er gwell, yn gyflym iawn, iawn i sefyllfa, erbyn hyn, lle mae'r gwaith yn gwneud elw. Mae hynny'n deyrnged i'r gwaith a wnaed gan y gweithlu - nid oedd yn hawdd, a bu'n rhaid gwneud aberthau, rydym ni'n gwybod, fel y gronfa bensiwn. Ond, gan weithio gyda'r gweithlu a gweithio gyda Tata, rydym ni'n gwybod, gyda'r gyd-fenter a gyhoeddwyd, yr addewid a wnaed i ni yw nad oes unrhyw effaith ar swyddi yng Nghymru, dim effaith ar safleoedd Cymru. Rydym ni wedi dod yn bell mewn blwyddyn a hanner, ac mae hynny oherwydd bod Llywodraeth Cymru yn gweithio'n galed dros bobl Aberafan.
English: We are still on time to complete the project in 2022. Discussions have taken place - they've been ongoing for years - with National Grid on what we should consider in order to ensure that the crossing is built.
Welsh: Wel, rydym ni'n dal ar amser i gwblhau'r prosiect yn 2022. Mae yna drafodaethau yn cymryd lle - maen nhw wedi bod yn cymryd lle ers blynyddoedd - gyda'r Grid Cenedlaethol ynglŷn â pha ffordd y dylem ni ei ystyried er mwyn sicrhau bod y croesiad yn cael ei adeiladu.
English: Thank you for that. I'm pleased that, in our pre-budget agreement, we secured funding to develop this project, which is needed not just because of the frustrations for people because of delays in crossing the bridge but in order to provide resilience for the crossing between Anglesey and the mainland. On 15 June last year, I made an appeal to ensure that the National Grid should make a financial contribution towards the bridge rather than wasting £200 million on a tunnel under the Menai strait. Now that the completion date, rather than the commencement date, is 2021-22, can we take that as a sign that the National Grid have agreed to make this contribution and that we are seeking a model to achieve that? Can I be given assurance the consultation on the proposal will be as broad and as full as possible with the constituents of Anglesey?
Welsh: Diolch am hynny. Rydw i'n falch ein bod ni, yn ein cytundeb cyn y gyllideb, wedi gallu sicrhau arian i ddatblygu'r prosiect yma, sydd ei angen nid dim ond oherwydd rhwystredigaeth bod pobl yn gorfod oedi cyn croesi'r bont yn aml ond er mwyn adeiladu gwytnwch i'r croesiad rhwng Môn a'r tir mawr. Ar 15 Mehefin y llynedd, rydw i'n meddwl, fe wnes i'r achos yn y Siambr yma dros drio sicrhau bod y Grid Cenedlaethol yn gwneud cyfraniad helaeth tuag at y bont yn hytrach na gwastraffu arian - o bosib £100 miliwn, £200 miliwn - yn rhoi twnnel o dan y Fenai. Rŵan bod y dyddiad cwblhau, yn hytrach na'r dyddiad dechrau, yn 2021-22, a allwn ni gymryd hynny fel arwydd bod Grid Cenedlaethol wedi cytuno i wneud y cyfraniad yma erbyn hyn, ac mai chwilio am fodel o sut i wireddu hynny ydy hynny? A hefyd, a allaf i gael sicrwydd y bydd ymgynghori ar y cynllun yn digwydd mor eang ac mor llawn â phosib efo'r etholwyr yn Ynys Môn?
English: Well, the answer is, in no uncertain terms, 'not yet'. There is no kind of agreement as yet. I raised this with the grid about two to three years ago. At that time, we wanted to consider with them how we could develop a crossing for the Menai. At that point, they weren't interested. Things have changed since then, but we're not in a position where we can say, 'There is an agreement'. By May of next year, of course, we will announce the route that we wish to take so that the bridge can be built. By then, of course - way before then, we hope - we'll be in a position where we know what the grid's position will be, and what kind of contribution they wish to make to the crossing.
Welsh: Wel, yr ateb yw, yn blwmp ac yn blaen, 'ddim eto'. Nid oes yna unrhyw fath o gytundeb eto. Fe wnes i godi hwn gyda'r grid tua dwy neu dair blynedd yn ôl. Bryd hynny, roeddem ni eisiau ystyried gyda nhw ym mha ffordd y gallem ni ddatblygu croesiad i'r Fenai. Bryd hynny, nid oedd diddordeb gyda nhw. Maen nhw wedi newid ers hynny, ond nid ydym ni mewn sefyllfa lle rydym ni'n gallu dweud, 'Mae yna gytundeb'. Erbyn mis Mai, wrth gwrs, y flwyddyn nesaf, byddwn ni yn cyhoeddi beth yw'r llwybr rydym ni eisiau ei gymryd er mwyn i'r bont gael ei hadeiladu. Erbyn hynny, wrth gwrs - yn bell cyn hynny, gobeithio - byddwn ni mewn sefyllfa lle rydym ni'n gwybod beth yw sefyllfa'r grid, a pha fath o gyfraniad maen nhw'n fodlon ei roi i'r bont.
English: The next item is the business statement and announcement, and I call on the leader of the house, Jane Hutt, to make the business statement.
Welsh: Yr eitem nesaf, felly, yw'r datganiad a chyhoeddiad busnes, ac rydw i'n galw ar arweinydd y tŷ, Jane Hutt, i wneud y datganiad busnes.
English: Diolch, Llywydd. I have two changes to this week's business. The Cabinet Secretary for Economy and Infrastructure will shortly make a statement on consultations on concessionary bus travel, and the time allocated to Counsel General's questions tomorrow has been reduced to 30 minutes. Business for the next three weeks is as shown on the business statement and announcement found among the meeting papers available to Members electronically.
Welsh: Diolch, Llywydd. Mae gennyf i ddau newid i fusnes yr wythnos hon. Bydd Ysgrifennydd y Cabinet dros yr Economi a'r Seilwaith yn gwneud datganiad cyn bo hir am ymgynghoriadau ar deithiau bws rhatach, ac mae'r amser a neilltuwyd ar gyfer cwestiynau i'r Cwnsler Cyffredinol yfory wedi ei leihau i 30 munud. Mae busnes ar gyfer y tair wythnos nesaf fel y'i dangosir ar y datganiad a'r cyhoeddiad busnes sydd i'w ganfod ymhlith y papurau cyfarfod sydd ar gael i'r Aelodau yn electronig.
English: I thank the Member for both those questions. Firstly, yes, it is World Mental Health Day today, and it is an opportunity for us to acknowledge not only that this is an issue for one in four of us, in terms of mental health needs and issues, but I would again take the opportunity of saying, from a Welsh Government perspective, supporting people with mental health is one of our top priorities. We do continue to spend more on mental health services than on any other part of the Welsh NHS, with funding increasing by £20 million to over £629 million this financial year. You mentioned talking therapies as a key point. It does include £3 million investment in psychological therapies for adults. It does provide us an opportunity, again, to focus on workplace health strategies, which, of course, are the key feature of today. So, I thank Andrew R.T. Davies for that question. On your second point, obviously, following up from questions to the First Minister, the Minister for environment and rural affairs is very aware and mindful of the issues that were raised earlier on this afternoon. The First Minister has agreed to write to you on those important issues that you raised in order to clarify competence as requested.
Welsh: Diolch i'r Aelod am y ddau gwestiwn yna. Yn gyntaf, ydy, mae'n Ddiwrnod Iechyd Meddwl Rhyngwladol heddiw, ac mae'n gyfle i ni gydnabod nid yn unig bod hyn yn broblem i un o bob pedwar ohonom, o ran anghenion a materion iechyd meddwl, ond hoffwn unwaith eto achub ar y cyfle hwn i ddweud, o safbwynt Llywodraeth Cymru, bod cefnogi pobl sy'n dioddef problemau iechyd meddwl yn un o'n prif flaenoriaethau. Rydym yn dal i wario mwy o arian ar wasanaethau iechyd meddwl nag ar unrhyw ran arall o GIG Cymru, a bydd y cyllid yn cynyddu gan £20 miliwn i fwy na £629 miliwn yn y flwyddyn ariannol hon. Fe wnaethoch grybwyll bod therapïau trafod yn bwynt allweddol. Mae yn cynnwys buddsoddiad o £3 miliwn mewn therapïau seicolegol i oedolion. Mae'n rhoi cyfle inni, unwaith eto, ganolbwyntio ar strategaethau iechyd yn y gweithle, sydd, wrth gwrs, yn nodwedd allweddol heddiw. Felly, diolch i Andrew R.T. Davies am y cwestiwn yna. O ran eich ail bwynt, yn amlwg, yn dilyn ymlaen o'r cwestiynau i'r Prif Weinidog, mae'r Gweinidog dros yr amgylchedd a materion gwledig yn ymwybodol iawn ac yn ystyriol o'r materion a godwyd yn gynharach y prynhawn yma. Mae'r Prif Weinidog wedi cytuno i ysgrifennu atoch ynglŷn â'r materion pwysig hynny a godwyd gennych chi er mwyn egluro'r cymhwysedd fel y gofynnwyd.
English: The leader of the house is well aware of my interest in invest-to-save. In fact, she's probably been missing my questions over the last 18 months or so. I would like to ask for a Government statement on the success of innovate-to-save, and how successful innovations are being promoted across Welsh Government and throughout the Welsh public sector.
Welsh: Mae arweinydd y tŷ yn ymwybodol iawn o fy niddordeb mewn buddsoddi i arbed. Mewn gwirionedd, mae hi siŵr o fod wedi bod ar goll heb fy nghwestiynau dros y 18 mis diwethaf fwy neu lai. Hoffwn ofyn am ddatganiad gan y Llywodraeth ar lwyddiant arloesi i arbed, a sut y mae arloesi llwyddiannus yn cael ei hyrwyddo ar draws Llywodraeth Cymru ac ym mhob rhan o sector cyhoeddus Cymru.
English: Yes, Mike Hedges, I do miss the many questions I had on invest-to-save, now progressing to the innovate-to-save fund, but I'm glad to have the opportunity to respond this afternoon. In fact, the innovate-to-save fund is currently supporting eight projects through the research and development phase of the initiative, and this stage is aimed to test and refine ideas so that we can assess the suitability of each project for financial support.
Welsh: Ydw, Mike Hedges, rwyf yn gweld eisiau y nifer o gwestiynau a gefais ynglŷn â buddsoddi i arbed, sydd bellach yn datblygu i'r gronfa arloesi i arbed, ond rwy'n falch o gael y cyfle i ymateb y prynhawn yma. Mewn gwirionedd, mae'r gronfa arloesi i arbed yn cefnogi wyth prosiect trwy gyfnod ymchwil a datblygu'r fenter ar hyn o bryd, a nod y cam hwn yw profi a gwella syniadau fel y gallwn asesu pa mor addas yw pob prosiect ar gyfer cymorth ariannol.
English: I was wondering if I could have another update from the Cabinet Secretary for housing with regard to what's happening with regard to the private sector in relation to aluminium composite material. I ask for an update on this because, since his previous update, I've been talking to residents again at Prospect Place in Cardiff, who are telling me that now people can't get mortgages to sell on their flats, even on flats that don't have ACM attached to them. And, when Bellway sell their final flat to the residents, who are going to start a residents' limited company, they may potentially be liable for the costs for any changes that would need to be made as a result of the inquiry by the UK Government. I think this is something that we should be concerned about, because this may be quite a substantial sum of money for people to have to pay, so I was wondering if I could either have a statement or some clarity on what those in private sector housing will have to endure in the future.
Welsh: Roeddwn i'n meddwl tybed a allwn i gael diweddariad arall gan Ysgrifennydd y Cabinet dros dai o ran yr hyn sy'n digwydd yn y sector preifat ynglŷn â deunydd cyfansawdd alwminiwm. Rwy'n gofyn am y wybodaeth ddiweddaraf am hyn oherwydd, ers ei ddiweddariad blaenorol, rwyf wedi bod yn siarad â phreswylwyr Prospect Place yng Nghaerdydd unwaith eto, ac maen nhw'n dweud wrthyf nad yw pobl yn gallu cael morgeisi er mwyn iddyn nhw allu gwerthu eu fflatiau ymlaen erbyn hyn, hyd yn oed fflatiau nad oes ganddynt ddeunydd cyfansawdd alwminiwm ynghlwm wrthynt. A, phan fydd Bellway yn gwerthu ei fflat olaf i'r preswylwyr, sy'n mynd i greu cwmni cyfyngedig preswylwyr, mae'n bosibl y bydd yn atebol am y costau ar gyfer unrhyw newidiadau y byddai angen eu gwneud o ganlyniad i'r ymchwiliad gan Lywodraeth y DU. Rwy'n credu bod hyn yn rhywwbeth y dylem ni bryderu amdano, oherwydd gallai hyn olygu swm sylweddol iawn o arian y bydd yn rhaid i bobl ei dalu, felly tybed a allwn i gael naill ai ddatganiad neu rywfaint o eglurder ynglŷn â'r hyn y bydd yn rhaid i'r rhai hynny yn y sector tai preifat ddioddef yn y dyfodol.
English: The Member raises an important point and I will ask the Cabinet Secretary for Communities and Children to respond either in writing or indeed in a statement to Members.
Welsh: Mae'r Aelod yn codi pwynt pwysig a byddaf yn gofyn i Ysgrifennydd y Cabinet dros Gymunedau a Phlant ymateb naill ai'n ysgrifenedig neu yn wir mewn datganiad i'r Aelodau.
English: Leader of the house, may I ask for a statement from the Cabinet Secretary for the environment on progress toward banning the release of sky lanterns from public land in Wales? Sky lanterns present a significant danger to animals and cause injuries and deaths. They can also cause fire, damage habitats, and destroy animal housing and their feed. Back in 2013, the Welsh Government wrote to councils encouraging them to ban the release of sky lanterns on their land, and Newport City Council is looking to become the eighteenth local authority in Wales to ban the release of sky lanterns from their land and to help promote alternatives. Can we have a statement on whether the Cabinet Secretary will bring in a Wales-wide ban on the release of sky lanterns from public land please?
Welsh: Arweinydd y tŷ, a gaf i ofyn am ddatganiad gan Ysgrifennydd y Cabinet dros yr amgylchedd ar y cynnydd o ran gwahardd rhyddhau llusernau awyr o dir cyhoeddus yng Nghymru? Mae llusernau awyr yn beryglus iawn i anifeiliaid ac yn achosi anafiadau a marwolaethau. Gallant hefyd achosi tân, difrodi cynefinoedd, a dinistrio cartrefi a phorthiant anifeiliaid. Yn ôl yn 2013, ysgrifennodd Llywodraeth Cymru at gynghorau yn eu hannog i wahardd rhyddhau llusernau awyr ar eu tir, ac mae Cyngor Dinas Casnewydd yn bwriadu sicrhau mai ef fydd y deunawfed awdurdod lleol yng Nghymru i wahardd rhyddhau llusernau awyr o'i dir a helpu i hyrwyddo dewisiadau amgen. A allwn ni gael datganiad ynghylch pa un a fydd Ysgrifennydd y Cabinet yn cyflwyno gwaharddiad ledled Cymru ar ryddhau llusernau awyr o dir cyhoeddus os gwelwch yn dda?
English: I thank the Member for raising an issue that, indeed, as you say, has been brought before this Assembly and to the attention of the Welsh Government. It is encouraging to hear that Newport - to have that update on Newport's response as a local authority; the eighteenth out of 22, so there are more to come. This is something that - the Cabinet Secretary for Environment and Rural Affairs, I know, will have heard this question and we can consider what more can be done in order to again make the important points that you've made in terms of the adverse impact of the release of sky lanterns. Of course, it may require another letter to authorities, as we did before.
Welsh: Diolch i'r Aelod am godi mater sydd, yn wir, fel y dywedwch, wedi ei gyflwyno ger bron y Cynulliad hwn ac i sylw Llywodraeth Cymru. Mae'n galonogol clywed bod Casnewydd͏͏ - i gael yr wybodaeth ddiweddaraf am ymateb Casnewydd fel awdurdod lleol; y deunawfed awdurdod o'r 22, felly mae mwy i ddod. Mae hyn yn rhywbeth sydd - bydd Ysgrifennydd y Cabinet dros yr Amgylchedd a Materion Gwledig, mi wn, wedi clywed y cwestiwn hwn a gallwn ystyried beth arall y gellir ei wneud er mwyn unwaith eto gwneud y pwyntiau pwysig yr ydych chi wedi'u gwneud o ran effaith andwyol rhyddhau llusernau awyr. Wrth gwrs, efallai y bydd angen llythyr arall i awdurdodau, fel y gwnaethom o'r blaen.
English: Poverty, in its many manifestations, is insidious and complex and can be debilitating. I wonder whether we can have a statement on the emerging trend now around period poverty, which is one of the manifestations of this within our communities. It's being picked up with schools now, who are increasingly aware that some of their young students are attending and are unable to provide for themselves sanitary products. There are some tremendous initiatives to tackle this, both grass-roots initiatives, and local authority led as well. Wings Cymru, a group of women within my constituency, led by Gemma Hartnoll, has put together fundraising and they're now working within three schools within my constituency and are hoping to expand it to more schools. Rhondda Cynon Taf are currently consulting on whether or not there is a scheme that can be rolled out within their area, but this is now widespread. It's no coincidence that food banks - not only the Trussell Trust, but local church and charity and community food banks - are now regularly stocking sanitary products as part of the packages that they offer to families. So, could we have a statement on how Welsh Government can support and encourage both grass-roots volunteer and local authority efforts to tackle period poverty?
Welsh: Mae tlodi, yn ei ffurfiau amrywiol, yn llechwraidd ac yn gymhleth a gall fod yn wanychol. Tybed a allwn ni gael datganiad ar y duedd sy'n datblygu erbyn hyn o ran tlodi misglwyf, sef un o'r ffurfiau o dlodi a welir yn ein cymunedau. Mae'r mater yn cael sylw mewn ysgolion erbyn hyn, sy'n dod yn fwy ymwybodol bod rhai o'r myfyrwyr ifanc sy'n mynychu'r ysgol yn methu â darparu nwyddau misglwyf ar gyfer eu hunain. Mae yna rai mentrau ardderchog sy'n ceisio mynd i'r afael â hyn, rhai a arweinir gan awdurdodau lleol yn ogystal â mentrau llawr gwlad hefyd. Mae Wings Cymru, grŵp o fenywod yn fy etholaeth i, dan arweiniad Gemma Hartnoll, wedi mynd ati i godi arian ac maen nhw bellach yn gweithio mewn tair ysgol yn fy etholaeth i, ac yn gobeithio ehangu hynny i fwy o ysgolion. Ar hyn o bryd mae Rhondda Cynon Taf yn ymgynghori ynghylch pa un a oes cynllun y gellir ei gyflwyno o fewn ei hardal ai peidio, ond mae hon bellach yn broblem gyffredin. Nid yw'n gyd-ddigwyddiad bod banciau bwyd - nid yn unig banc bwyd Ymddiriedolaeth Trussell, ond hefyd banciau bwyd eglwysi, elusennau a chymunedau­ lleol - bellach yn cynnwys nwyddau misglwyf yn rheolaidd yn rhan o'r pecynnau y maen nhw'n eu cynnig i deuluoedd. Felly, a gawn ni ddatganiad ar sut y gall Llywodraeth Cymru gefnogi ac annog ymdrechion gwirfoddol ar lawr gwlad ac ymdrechion awdurdodau lleol i fynd i'r afael â thlodi misglwyf?
English: I thank Huw Irranca-Davies for drawing attention to these all-important initiatives, and they are local initiatives in many respects, learning from each other. You mentioned Wings Cymru, which again is having an influence on neighbouring communities and authorities. This is something that we, not just as a Welsh Government, but working with our partners in the third sector, as well as local government and the health service, would want to look at, in terms of tackling what is iniquitous - that, in 2017, we are talking about period poverty. I'm very grateful that you've drawn the attention of the Assembly to this point today.
Welsh: Diolch i Huw Irranca-Davies am dynnu ein sylw at y mentrau hollbwysig hyn, a mentrau lleol ydyn nhw yn aml iawn, sy'n dysgu oddi wrth ei gilydd. Fe wnaethoch chi sôn am Wings Cymru, sydd unwaith eto yn dylanwadu ar gymunedau ac awdurdodau cyfagos. Mae hyn yn rhywbeth yr ydym ni, nid yn unig fel Llywodraeth Cymru, ond drwy weithio gyda'n partneriaid yn y trydydd sector, yn ogystal â llywodraeth leol a'r gwasanaeth iechyd, eisiau ei ystyried, o ran mynd i'r afael â'r hyn sy'n anghyfiawn - hynny yw, yn 2017, rydym yn sôn am dlodi misglwyf. Rwy'n ddiolchgar iawn eich bod wedi tynnu sylw'r Cynulliad at y pwynt hwn heddiw.